Ψαρόσουπα με καβούρια και έναν μικρό αστακό
Φαγητό των ψαράδων είναι αυτή η ψαρόσουπα που μαγείρευαν πάνω στο καΐκι. Μαζί με τα ψάρια έβαζαν σπασμένους αστακούς, που δεν μπορούσαν να πουλήσουν αλλά και καβούρια.
3 σκορπίνες, περίπου 400 γρ. η καθεμία, καθαρισμένες και ολόκληρες   , 2 φρέσκα μπακαλιαράκια, περίπου 500 γρ. το καθένα, καθαρισμένα και ολόκληρα, 1 μικρός αστακός ολόκληρος, 3 καβούρια, καθαρισμένα (ανοίγουμε προσεκτικά το καβούρι, αφαιρούμε τα βράγχια, το στομάχι και το έντερο και ξεπλένουμε καλά σε τρεχούμενο νερό), ανοιγμένα στα δύο, 1 κιλό πατάτες, σε ροδέλες    , 4 μικρά κρεμμύδια ξερά, κομμένα σε χοντρά καρέ, ο χυμός από 3 λεμόνια,  2 ώριμες ντομάτες, ολόκληρες και ξεφλουδισμένες, 400 ml ελαιόλαδο, 2 κουτ. σούπας θαλασσινό αλάτι
Για να ετοιμάσουμε την ψαρόσουπα με καβούρια και αστακό, κάνουμε ως εξής: Σε μια μεγάλη κατσαρόλα με άφθονο νερό (περίπου 2½-3 λίτρα) βράζουμε με σκεπασμένη κατσαρόλα και σε μέτρια φωτιά τις πατάτες, τα κρεμμύδια και τις ντομάτες για περίπου 10 λεπτά, μέχρι να πάρουν μία βράση.Προσθέτουμε τις σκορπίνες και μαγειρεύουμε για ακόμα 5 λεπτά. Ρίχνουμε και τον μπακαλιάρο, το ελαιόλαδο, το αλάτι και τον χυμό λεμόνι και συνεχίζουμε το βράσιμο με κλειστό καπάκι για περίπου 20 λεπτά.Προσθέτουμε τους αστακούς και τα καβούρια και βράζουμε για ακόμα 15 λεπτά με ανοιχτή την κατσαρόλα.Αποσύρουμε από τη φωτιά, σουρώνουμε τη σούπα και τη μεταφέρουμε σε σουπιέρα.Σερβίρουμε τα ψάρια και τα λαχανικά σε πιατέλα.
Αστακός,Θαλασσινά,Καβούρι,Κρεμμύδι,Λαχανικά,Μπακαλιάρος,Πατάτες,Σκορπίνα,Ψάρι